
Дәрілік препаратты медициналық қолдану
жөніндегі нұсқаулық (Қосымша парақ)

Саудалық атауы  
ФАЗЕКС® 

Халықаралық патенттелмеген атауы
Диметинден

Дәрілік түрі, дозалануы  
[bookmark: OCRUncertain022]Сыртқа қолдануға арналған гель 0.1 %

Фармакотерапиялық тобы 
[bookmark: _Hlk85196973]Дерматология. Антигистаминдік, жергілікті жансыздандыратын және басқаларды қоса алғанда, қышынуға қарсы препараттар. Жергілікті қолдануға арналған антигистаминдік препараттар. Диметинден.
АТХ коды D04AA13

Қолданылуы  
ФАЗЕКС® ересектер мен 2 жастан асқан балаларда қолдануға арналған
[bookmark: _Hlk22831164]- дерматоздар, есекжем және терінің басқа да аллергиялық аурулары, жәндіктердің, медузалардың шағуы, күнге күю, беткейлік күйіктер кезінде терінің қышынуын симптоматикалық емдеу. 

Қолданудың басталуына дейінгі қажетті мәліметтер тізбесі
Қолдануға болмайтын жағдайлар
[bookmark: _Hlk22831199]- диметинденге немесе қосымша заттардың кез келгеніне аса жоғары сезімталдық
- 2 жасқа дейінгі балалар

Препаратты шаққыш жәндіктердің шағуына белгілі аллергия кезінде қолдануға болмайды (бұл мақсатта жүйелі әсер ететін дәрілік препараттарды қолдану керек).

Қолдану кезіндегі қажетті сақтандыру шаралары
ФАЗЕКС® гель препаратын терінің ауқымды аймақтарына қолданған кезде күн сәулесінің әсерінен аулақ болу керек.
Қосымша заттар туралы ақпарат
Пропиленгликоль: терінің жергілікті тітіркенуін тудыруы мүмкін. 
Бензалконий хлориді: тітіркендіргіш дәрі болып табылады және тері реакцияларын тудыруы мүмкін. Жүктілік және бала емізу кезінде қолданғанда анаға зиянды әсері күтілмейді, өйткені бензалконий хлориді тері арқылы ең төменгі дәрежеде сіңеді.

Басқа дәрілік  препараттармен өзара әрекеттесуі
[bookmark: _Hlk21700756]Өзара әрекеттесуіне зерттеулер жүргізілмеген, бірақ препаратты жергілікті қолдану кезінде диметинден малеатының сіңірілуі төмендігіне байланысты, басқа дәрілік заттармен өзара әрекеттесу ықтималдығы аз. 

Арнайы сақтандырулар
[bookmark: _Hlk14444277]Жүктілік немесе лактация кезінде
[bookmark: _Hlk527040356][bookmark: _Hlk21700968]Жүктілік 
[bookmark: _Hlk6232814]Жүкті әйелдерде препаратты қолдануға қатысты деректер жеткіліксіз. Жануарларға жүргізілген зерттеулер тератогендік әлеуетін, буаздық ағымына, эмбриондық/жатырішілік дамуға, тууға немесе постнатальды дамуына тікелей немесе жанама әсерін анықтамады. 
ФАЗЕКС® гелін жүктілік кезінде ана үшін пайдасы шарана үшін ықтимал қауіптен асатын жағдайларда ғана және дәрігердің бақылауымен ғана қолдануға болады.
Жүктілік кезінде ФАЗЕКС® гелін терінің ауқымды аймақтарына, әсіресе қабыну құбылыстары немесе ашық жаралар болған кезде қолдануға болмайды. 
Бала емізу 
Бала емізу кезінде терінің ауқымды аймақтарына, әсіресе қабыну құбылыстары немесе ашық жаралар болған кезде қолдану ұсынылмайды. Бала емізетін аналарға ФАЗЕКС® гелін сүт бездерінің емізіктеріне жағуға болмайды.
Фертильділік
Диметинден малеатының әйелдердің бала туу функциясына әсері туралы жеткілікті деректер жоқ. Жануарлардағы зерттеулерде препараттың фертильділікке қандай да бір әсері байқалған жоқ, дегенмен, препаратты жүктілікті жоспарлап жүрген пациент әйелдерге тағайындаған кезде сақ болу керек.

Қолдану жөніндегі нұсқаулар
[bookmark: _Hlk14351972]Дозалау режимі 
Ересектер мен 2 жастан асқан балалар. 
Гельді терінің зақымданған аймағына күніне 2-4 рет жұқа қабат етіп жағады. 
Қолданудың ең жоғары ұзақтығы: егер препаратты 7 күн пайдаланғаннан кейін жақсару байқалмаса, дәрігермен кеңесу керек. 
Пациенттердің ерекше топтары 
Балалар
2 жасқа дейінгі балаларда препаратты тек дәрігердің бақылауымен қолдану керек.
Енгізу әдісі мен жолы 
[bookmark: 2175220277][bookmark: _Hlk22819319][bookmark: 2175220278]Сыртқа қолдануға арналған.
Артық дозалану жағдайында қабылдау қажет болатын шаралар 
Егер препаратты кездейсоқ жұтып қойса немесе көп мөлшерде жергілікті қолданылса, H1-гистаминдік рецепторлар блокаторларының артық дозалануына тән симптомдар пайда болуы мүмкін.
Симптомдары
Ұйқышылдықпен орталық жүйке жүйесінің бәсеңдеуі (негізінен ересектерде), орталық жүйке жүйесінің стимуляциясы және антимускариндік симптомдар (негізінен балаларда), олар қозу, атаксия, елестеулер, тонустық және клонустық құрысулар, қарашықтардың кеңеюі, ауыздың құрғауы, беттің гиперемиясы, несеп шығарудың кідіруі, қызба арқылы көрінеді. Гипотонияның көрініс беруі де мүмкін.
Емі
Симптоматикалық емдеу. 
Дәрілік препаратты қолдану тәсілін түсіндіру үшін медициналық қызметкер кеңесіне жүгіну бойынша нұсқаулар
Егер Сізде осы препаратты қолдану бойынша қосымша сұрақтар туындаса, дәрігермен немесе фармацевтпен кеңесіңіз.

ДП стандартты қолдану кезінде көрініс беретін жағымсыз реакциялар сипаттамасы және осы жағдайда қабылдау керек шаралар
Жиі емес 
- терінің құрғақтығы
- қолданған орындағы ашыту сезімі 
Өте сирек
- аллергиялық дерматит

Жағымсыз дәрілік реакциялар туындағанда медициналық қызметкерге, фармацевтикалық қызметкерге немесе, дәрілік препараттардың тиімсіздігі туралы хабарламаларды қоса, дәрілік препараттарға болатын жағымсыз реакциялар (әсерлер) жөніндегі ақпараттық деректер базасына тікелей хабарласу керек
Қазақстан Республикасы Денсаулық сақтау министрлігі Медициналық және  фармацевтикалық бақылау комитетінің «Дәрілік заттар мен медициналық  бұйымдарды сараптау ұлттық орталығы» ШЖҚ РМК
http://www.ndda.kz

Қосымша мәліметтер
[bookmark: 2175220285][bookmark: 2175220286]Дәрілік препарат құрамы 
1 г препараттың құрамында
белсенді зат – диметинден малеаты 1 мг,
 қосымша заттар: карбомер 974Р, динатрий эдетаты, бензалконий хлориді (50 % ерітінді),  пропиленгликоль, натрий гидроксиді пеллеттер1, натрий гидроксиді пеллеттер2, тазартылған су
1 - Бейтараптандырушы агент ретінде қолданылады
2 - рН модификаторы ретінде қолданылады

Сыртқы түрінің, иісінің, дәмінің сипаттамасы
[bookmark: 2175220287]Гомогенді, түссізден сәл сарғыш түске дейінгі мөлдір немесе аздап бозаңданатын гель. 

Шығарылу түрі және қаптамасы
30 г препараттан ақ бұрандалы қақпақпен жабылған алюминий сықпаларға салынады. Бір сықпа қолдану жөніндегі қазақ және орыс тілдеріндегі нұсқаулықпен бірге картон қорапшаға салынады.
Сақтау мерзімі 
2 жыл
Жарамдылық мерзімі өткеннен кейін қолдануға болмайды.

[bookmark: 2175220288]Сақтау шарттары
[bookmark: _Hlk54362300][bookmark: _Hlk19546244]Түпнұсқалық қаптамада 25°С-ден аспайтын температурада сақтау керек. 
Балалардың қолы жетпейтін жерде сақтау керек!

Дәріханалардан босатылу шарттары
Рецептісіз 

Өндіруші туралы мәліметтер 
Кусум Хелткер Пвт. Лтд., СП 289 (А), РИИКО Индл. Ареа Чопанки, Бхивади (Радж.), Үндістан
Тел: +91-1493-298233
факс: +91-1493-298234
Электронды пошта: info@kusum.com

Тіркеу куәлігінің ұстаушысы
Кусум Хелткер Пвт. Лтд., 
Д-158A, Окхла Индастриал Ареа, Фаза-I, Нью-Дели 110020, Үндістан
Тел: +91-11-41005147
факс: +91-11-40527575
Электронды пошта: info@kusum.com

Қазақстан Республикасы аумағында тұтынушылардан дәрілік заттар сапасына қатысты шағымдар (ұсыныстар) қабылдайтын және дәрілік заттың тіркеуден  кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта)
«Дәрі-Фарм (Қазақстан)» ЖШС, Алматы қ., Қажымұқан көш., 22/5, «Хан-Тәңірі» БО, Қазақстан
Тел / факс: 8 (727) 295-26-50 
[bookmark: _GoBack]Электронды пошта: phv@kusum.kz

Шешім: N071995
Шешімнің күні: 22.02.2024
Мемлекеттік орган басшысының (немесе уәкілетті тұлғаның) тегі, аты, әкесінің аты (бар болса): Тулешов К.   А.
 (Қазақстан Республикасы Денсаулық сақтау министрлігі Медициналық және фармацевтикалық бақылау комитеті)
Осы құжат «Электрондық құжат және электрондық цифрлық қолтаңба туралы» 2003 жылғы 7 қаңтардағы ҚРЗ 7-бабының 1-тармағына сәйкес қағаз тасымалдағыштағы құжатпен бірдей

Шешім: N071995
Шешімнің күні: 22.02.2024
Мемлекеттік орган басшысының (немесе уәкілетті тұлғаның) тегі, аты, әкесінің аты (бар болса): Тулешов К.   А.
 (Қазақстан Республикасы Денсаулық сақтау министрлігі Медициналық және фармацевтикалық бақылау комитеті)
Осы құжат «Электрондық құжат және электрондық цифрлық қолтаңба туралы» 2003 жылғы 7 қаңтардағы ҚРЗ 7-бабының 1-тармағына сәйкес қағаз тасымалдағыштағы құжатпен бірдей
